open-index/open-wikipedia-markdown huggingface dataset:
দেওয়ান নুরুল আনোয়ার হোসেন চৌধুরী

**দেওয়ান নুরুল আনোয়ার হোসেন চৌধুরী (১৯৩৯-২০২১)** বাংলাদেশের একজন বিশিষ্ট সাহিত্যিক, গবেষক ও সরকারি কর্মকর্তা। তিনি ইসলামিক ফাউন্ডেশন বাংলাদেশের মহাপরিচালক ছিলেন। বাংলাদেশ সরকারের যুগ্ম-সচিব হিসেবে তিনি সরকারি চাকরি থেকে অবসরগ্রহণ করেন।

## জন্ম
দেওয়ান নুরুল আনোয়ার হোসেন চৌধুরী ১৯৩৯ সালের ২৮ ফেব্রুয়ারি বৃহত্তর সিলেটের হবিগঞ্জ জেলার নবীগঞ্জ উপজেলার সদরঘাটে জন্মগ্রহণ করেন। তাঁর বাবা দেওয়ান গওহর চৌধুরী এবং মা কুলসুম আক্তার চৌধুরী। দেওয়ান নুরুল আনোয়ার শৈশবেই বাবা-মা দুজনকেই হারান। তখন তাঁর বয়স ছিলো মাত্র সাত।

## শিক্ষাজীবন
দেওয়ান নুরুল আনোয়ারের শিক্ষাজীবন শুরু হয় দিনারপুর এম ই মাদ্রাসায়। পরে দিনারপুর উচ্চ বিদ্যালয় থেকে তিনি মেট্রিকুলেশন পাশ করেন। ১৯৫৯ সালে মৌলভীবাজার কলেজ থেকে আই কম পাশ করেন দেওয়ান নুরুল আনোয়ার হোসেন চৌধুরী। বি.এ সম্পন্ন করেন ঢাকা বিশ্ববিদ্যালয়ের অধীনে সলিমুল্লাহ কলেজ থেকে ১৯৬২ সালে। তিনি ঢাকা বিশ্ববিদ্যালয় থেকে ১৯৬৫ সালে এলএলবি পাশ করেন। 

## কর্মজীবন
তিনি শিক্ষাজীবন শেষে কিছুদিন আইন পেশায় নিয়োজিত ছিলেন। পরে ১৯৬৯ সালে ইস্ট পাকিস্তান সিভিল সার্ভিসে যোগদান করেন। দেওয়ান নুরুল আনোয়ার তাঁর সুদীর্ঘ কর্মজীবনে পাবনা সদর মহকুমার এসডিও, পাবনার অতিরিক্ত জেলা ম্যাজিস্ট্রেট, শ্রম ও কর্মসংস্থান মন্ত্রণালয়,প্রতিস্থাপন মন্ত্রণালয় এবং ধর্ম বিষয়ক মন্ত্রনালয়ের উপসচিব ও দুর্নীতি দমন ব্যুরোর পরিচালক হিসেবে দায়িত্ব পালন করেন। ১৯৯০ সালের ২৭ ডিসেম্বর তিনি ইসলামিক ফাউন্ডেশন বাংলাদেশের মহাপরিচালক পদে নিযুক্ত হন। তিনি সর্বশেষ বাংলাদেশ সরকারের সংস্থাপন মন্ত্রণালয়ের যুগ্ম সচিব হিসেবে ১৯৯৭ সালে সরকারি চাকরি থেকে অবসর গ্রহণ করেন।

## সাহিত্য সাধনা
### সাহিত্যকর্ম
দেওয়ান নুরুল আনোয়ার হোসেন চৌধুরী তাঁর সরকারি চাকুরির শত ব্যস্ততার মধ্যেও নিরলস সাহিত্য সাধনা করে গেছেন। তাঁর সাহিত্য সাধনা ও গবেষণার প্রধান বিষয়বস্তু ছিল সিলেট বিভাগের প্রাচীন ইতিহাস-ঐতিহ্য ও সমাজ -সংস্কৃতি।তাঁর রচিত উল্লেখযোগ্য গ্রন্থের মধ্যে রয়েছে -

* জালালাবাদের কথা 
* হযরত শাহজালাল র.
* আমাদের সুফিয়ায়ে কেরাম
* সিলেট বিভাগের ইতিহাস 
* আল কোরআনের বঙ্গানুবাদ 
* নির্বাচিত কয়েকটি প্রবন্ধ 
* স্বাধীনতা সংগ্রামে সিলেট 
* শাহজালাল র.: দলীল ও ভাষ্য
* ছিলটে প্রচলিত পই-প্রবাদ ডাক-ডিঠান
* আমাদের স্বাধীনতা সংগ্রামের বিস্মৃত ইতিহাস 
* আল কোরআনে মোহাম্মদ সা.
* শেকড়ের সন্ধানেঃ শিলালিপি ও সনদে আমাদের সমাজচিত্র 
* বিচারপতি সৈয়দ এ বি মাহমুদ হোসেন ইত্যাদি।
## পুরস্কার/সম্মাননা
* মহাকবি সৈয়দ সুলতান সাহিত্য পুরস্কার 
* রাগীব রাবেয়া সাহিত্য পুরস্কার 
* লায়লা রাগিব স্মৃতি পুরস্কার ইত্যাদি।

## মৃত্যু
দেওয়ান নুরুল আনোয়ার হোসেন চৌধুরী ২০২১ খ্রিস্টাব্দের ২৮ জুলাই ৮২ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:ইসলামিক ফাউন্ডেশন বাংলাদেশের মহাপরিচালক
বিষয়শ্রেণী: বাংলাদেশী সাহিত্যিক
বিষয়শ্রেণী: বাংলাদেশী ইতিহাসবিদ
বিষয়শ্রেণী: ১৯৩৯-এ জন্ম
বিষয়শ্রেণী: ২০২১-এ মৃত্যু
বিষয়শ্রেণী:মৌলভীবাজার সরকারি কলেজের প্রাক্তন শিক্ষার্থী
বিষয়শ্রেণী: হবিগঞ্জ জেলার ব্যক্তি
পিয়ুমি হংসমালি

**পিয়ুমি হংসমালি গোমেজ** (জন্ম: ২২ নভেম্বর ১৯৯২, ), একজন শ্রীলঙ্কান অভিনেত্রী, টেলিভিশন ব্যক্তিত্ব, সৌন্দর্য প্রতিযোগিতার প্রতিযোগী এবং মডেল। তিনি ধারাবাহিক *রিঠু,* এবং  *ওয়াসানায়ে স্যান্দা* ও *লখনউ* চলচ্চিত্রে অভিনয় করেছেন।

## প্রারম্ভিক জীবন
হংসমালি নেগাম্বোতে জন্মগ্রহণ করেছিলেন, তিনি নিহাল লক্ষ্মণ গোমেজ এবং বসন্তী পেরেরার একমাত্র সন্তান। তার বাবা-মা দুজনেই বিদেশে চাকরি করতেন। তিনি রাজগিরিয়ার শ্রী শোবিতা বিদ্যালয়ে তার শিক্ষাজীবন শেষ করেন। ২০১১ সালে তিনি রোজান ডায়াস দ্বারা পরিচালিত সাইড ইমেজ মডেলিং স্কুলে যোগদান করেন।

## কর্মজীবন
র‍্যাম্প মডেলিংয়ে কর্মজীবন শুরু করেন হংসমালি। ২০১৪ সালে শান্ত সোয়েজা পরিচালিত আইটিএন-এর টেলিভিশন ধারাবাহিক *রিঠু*-তে অচিনয়ের মাধ্যমে হংসমালি টেলিভিশনে আত্মপ্রকাশ করেন। ধারাবাহিকটিতে তিনি জনপ্রিয় অভিনেতা বিশ্ব কোদিকারার বিপরীতে কেন্দ্রীয় চরিত্রে অভিনয় করেছিলেন। ধারাবাহিকটি জনপ্রিয়তা পেলেও রাজনৈতিক চাপের কারণে ২০১৫ সালের শুরুতে এটি বাতিল হয়ে যায়।

২০১৫ সালে তিনি মিসেস গ্লোবে অংশগ্রহণ করেছিলেন এবং তারপরে ২০১৬ সালে মিসেস নোবেল কুইন অব দ্য ইউনিভার্সে প্রতিদ্বন্দ্বিতা করেছিলেন। ২০১৭ সালে তিনি তুরস্কে অনুষ্ঠিত বেস মডেল ইন এশিয়া ইন ফিউচার ফ্যাশন ফেস ওয়ার্ল্ডে প্রতিদ্বন্দ্বিতা করেছিলেন।

তারপরে ২০১৮ সালে তিনি উদয়কণ্ঠ ওয়ার্নাসুরিয়া পরিচালিত নাট্য চলচ্চিত্র *ওয়াসানায়ে স্যান্দা*-এর মাধ্যমে চলচ্চিত্রে অভিষেক করেন। চলচ্চিত্রটিতে তিনি 'মিহিরি' চরিত্রে অভিনয় করেছেন।  ২০১৯ সালে তাকে অনিল কুমার পরিচালিত মালয়ালম চলচ্চিত্র *লখনউ*-তে অভিনয় করার জন্য আমন্ত্রণ জানানো হয়েছিল। চলচ্চিত্রটিতে তিনি শ্রীলঙ্কার নাট্যকার জ্যাকসন অ্যান্থনির সাথে কেন্দ্রীয় চরিত্রে অভিনয় করেছিলেন।  ১৯৯২ সালে যশোদা উইমালাধর্মা একটি ভারতীয় চলচ্চিত্রে কেন্দ্রীয় চরিত্রে অভিনয় করার পর দ্বিতীয়বার একজন শ্রীলঙ্কার অভিনেত্রী এমন অবস্থানে রয়েছে।

অভিনয় ছাড়াও তিনি ২০১৪ থেকে ২০১৬ সাল পর্যন্ত মিউজিক্যাল প্রোগ্রাম *মিউজিক লাইভ*-এর জন্য টেলিভিশন উপস্থাপক হিসেবেও কাজ করেছেন। তিনি "সানলাইট," "টিভিএস বাইক," "ফরচুন কুকিং অয়েল", এবং *হ্যাকস*-সহ বেশ কয়েকটি টেলিভিশন বিজ্ঞাপনে উপস্থিত হয়েছেন।

## ব্যক্তিগত জীবন
হংসমালি একজন বিবাহিতা এবং তার একটি ছেলে রয়েছে।

## চলচ্চিত্রের তালিকা
### চলচ্চিত্র

### নির্বাচিত মিউজিক ভিডিও
* দুষ্যন্ত ওয়েরামনের *ওমারি লতা*
* এরাঙ্গা লঙ্কার *সারাভিয়ে*
* শান হাসিমের *মোধা*
* আরশুলা কোরের *তাহানাম*
* সাহান/কাইজারের *দেনুনা*
* অমিলা পেরেরা এবং অমিলা নদীশানির *বৈশ্যবিয়াকদা মা*

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলম্বোর ব্যক্তি
বিষয়শ্রেণী:শ্রীলঙ্কান নারী মডেল
বিষয়শ্রেণী:শ্রীলঙ্কান টেলিভিশন অভিনেত্রী
বিষয়শ্রেণী:২১শ শতাব্দীর শ্রীলঙ্কান অভিনেত্রী‎
বিষয়শ্রেণী:শ্রীলঙ্কান চলচ্চিত্র অভিনেত্রী
.এমভি

**.এমভি** (**.mv)** হল মালদ্বীপ প্রজাতন্ত্রের জন্য ইন্টারনেট কান্ট্রি কোড টপ-লেভেল ডোমেইন (ccTLD)। এটি একটি টেলিকমিউনিকেশন কোম্পানি ধীরাগু প্রাইভেট লিমিটেড দ্বারা পরিচালিত হয়।

প্রধানত একটি অনলাইন রেজিস্ট্রেশন পরিষেবার অনুপলব্ধতার কারণে, একটি whois সন্ধান এবং বড় রক্ষণাবেক্ষণ খরচ, মালদ্বীপের ccTLD প্রধানত সরকারী সংস্থা এবং বড় ব্যবসার দ্বারা ব্যবহৃত হয়। ছোট কোম্পানি এবং সংস্থাগুলি জেনেরিক টিএলডি পছন্দ করে যেমন এবং

## দ্বিতীয় স্তরের ডোমেন

*  – Aviation
*  – Business organization
*  – Commercial
*  – Cooperative organization
*  – Educational institutions
*  – Government
*  – Information
*  – International Organization
*  – Military
*  – Museums
*  – Personal
*  – Networks
*  – Organizations
*  – Professionals

## বহিঃসংযোগ

* .mv WHOIS তথ্য

বিষয়শ্রেণী:১৯৯৬-এ কম্পিউটার সম্পর্কিত প্রবর্তন
বিষয়শ্রেণী:কান্ট্রি কোড টপ-লেভেল ডোমেইন
ভাঙ্গা জংশন রেলওয়ে স্টেশন

**ভাঙ্গা জংশন রেলওয়ে স্টেশন** বাংলাদেশের ঢাকা বিভাগের ফরিদপুর জেলার ভাঙ্গা উপজেলায় অবস্থিত। রাজবাড়ী-ভাঙ্গা লাইন  এবং ঢাকা-যশোর লাইন এখানে মিলিত হয়ে রেলওয়ে জংশন স্টেশন তৈরি হয়।

## ইতিহাস
পদ্মা সেতু রেল সংযোগ প্রকল্পের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে রেল যোগাযোগের আওতায় আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। রাজবাড়ী-ভাঙ্গা লাইনের ভাঙ্গা রেলওয়ে স্টেশন থেকে **ভাঙ্গা জংশন রেলওয়ে স্টেশন** পর্যন্ত নির্মাণ করার ফলে স্টেশনটি জংশন স্টেশনে পরিণত হয়। ভাঙ্গা জংশন রেলওয়ে স্টেশন থেকে পায়রা বন্দর পর্যন্ত রেলপথের নির্মাণ কাজ চলছে।

## পরিষেবা
ভাঙ্গা জংশন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:

* জাহানাবাদ এক্সপ্রেস
* রূপসী বাংলা এক্সপ্রেস
* নকশীকাঁথা কমিউটার

## আরো দেখুন
বাংলাদেশের রেলওয়ে স্টেশনের তালিকা

## তথ্যসূত্র

বিষয়শ্রেণী:ফরিদপুর জেলার রেলওয়ে স্টেশন
বিষয়শ্রেণী:ভাঙ্গা উপজেলা
বিষয়শ্রেণী:বাংলাদেশের রেলওয়ে জংশন স্টেশন
তিজান আন-নূর আন্তর্জাতিক কুরআন প্রতিযোগিতা

**কাতার তিজান আন-নুর আন্তর্জাতিক কুরআন প্রতিযোগিতা এবং পুরস্কার** হল একটি আন্তর্জাতিক কুরআন প্রতিযোগিতা এবং পুরস্কার যা প্রতিবছর কাতারের জিম টেলিভিশন (আল জাজিরা চিলড্রেনস চ্যানেল) দ্বারা আয়োজিত হয়ে থাকে। শুধুমাত্র ৯-১৩ বছর বয়সী শিশুরা এই অনুষ্ঠানে অংশগ্রহণ করতে পারে। প্রতিযোগিতাটি বিভিন্ন দেশের অংশগ্রহণকারীদের আকৃষ্ট করেছে, এটিকে বিশ্বের অন্যতম গুরুত্বপূর্ণ কোরআন তেলওয়াত প্রতিযোগিতায় পরিণত করেছে। আয়োজনটি বিভিন্ন উপায়ে কোরআন তেলাওয়াত প্রতিযোগিতার আয়োজন করে। এই প্রতিযোগিতার লক্ষ্য শিশুদের মধ্যে উচ্চতর ও নৈতিক মূল্যবোধের অর্জনে উদ্বুদ্ধ করা, পাশাপাশি আরবি ভাষার সঠিক ব্যবহার প্রচার এবং শিশুদের কুরআন অধ্যয়ন ও তেলওয়াতে উৎসাহিত করা। বাছাইকৃত আলেমদের সমন্বয়ে গঠিত কমিটি এবং কুরআনে বিশেষজ্ঞ পণ্ডিতরা স্বরধ্বনির নিয়ম, শব্দের গুণমান ও কার্যকারিতা এবং তেলাওয়াতের ধরন অনুসারে অংশগ্রহণকারীদের মূল্যায়ন করে।

এই প্রতিযোগিতায়, প্রথম স্থান বিজয়ী ৫০০,০০০ কাতারি রিয়াল, দ্বিতীয় স্থান এবং তৃতীয় স্থান বিজয়ীরা যথাক্রমে ৩০০,০০০ কাতারি রিয়াল এবং ১০০,০০০ কাতারি রিয়াল পেয়ে থাকে।

## ইতিহাস
২০১৩ সালে, ৫৪টি দেশের ১৩০০ জনের বেশি শিশু এই আয়োজনে অংশগ্রহণের জন্য আবেদন করেছিল। মরক্কোর ১৩ বছর বয়সী দোহা এই সেশনে বিজয়ী হয়।

২০২২ সালে, ৪৮টি দেশের কুরআন মুখস্থকারীরা আকৃষ্ট হয়েছিল, যেখানে ১৬টি আরব দেশ ৬৮১ জন তেলাওয়াতকারীর সাথে অংশগ্রহণ করেছিল। এবং আওকাফ এবং ইসলামিক বিষয়ক মন্ত্রণালয় ২০২২ সালের এই সংস্করণে স্পনসর করেছিলো।

## উদ্দেশ্য
এই পুরস্কারের উদ্দেশ্য হল আল্লাহর কুরআনের সেবা করা এবং নিম্নোক্ত কার্যক্রমের মাধ্যমে কুরআনের দক্ষতার সাধারণ স্তরকে উন্নত করা।

* শিশু প্রজন্মকে তাদের ধর্মের প্রতি উদ্বুদ্ধ করা এবং তাদের ইসলামী বিশ্বাস ও লক্ষ্যের প্রতি তাদের কর্তব্য উপলব্ধি করা।
* কুরআনের উল্লেখযোগ্য মুখস্তদের সম্মান করা।
* ইসলামের খেদমতে মুসলিম বিশ্বের কাছে নিজের দেশকে উপস্থাপন করা।

## আরও দেখুন

* শেখ জসিম বিন মোহাম্মদ আল থানি জাতীয় পবিত্র কোরআন প্রতিযোগিতা
* দুবাই আন্তর্জাতিক পবিত্র কোরআন পুরস্কার
* পবিত্র কোরআনের জন্য মুহাম্মদ ষষ্ঠ পুরস্কার
* ইসলামী প্রজাতন্ত্র ইরানের আন্তর্জাতিক পবিত্র কোরআন প্রতিযোগিতা

## তথ্যসূত্র

## বহিঃসংযোগ

* অফিসিয়াল প্রতিযোগিতার লিঙ্ক 
বিষয়শ্রেণী:কুরআন অধ্যয়ন
বিষয়শ্রেণী:আন্তর্জাতিক কুরআন তিলাওয়াত প্রতিযোগিতা
বিষয়শ্রেণী:কাতারে ইসলাম
বিষয়শ্রেণী:২০১৩-এ প্রতিষ্ঠিত পুনরাবৃত্ত ঘটনা
বিষয়শ্রেণী:২০১৩-এ কাতারে প্রতিষ্ঠিত
বিষয়শ্রেণী:কুরআন তিলাওয়াত
বিষয়শ্রেণী:ইসলামি পুরস্কার
শাওন চৌধুরী

**শাওন চৌধুরী** হলো একজন বাংলাদেশী বংশোদ্ভূত ব্রিটিশ বক্সার। তিনি  ইংল্যান্ডের লিভারপুলে অনুষ্ঠিত 'ব্রিটিশ অ্যামেচার ফ্রি স্টাইল বক্সিং চ্যাম্পিয়নশীপে' প্রতিদ্বন্দ্বী দুইবারের ব্রিটিশ চ্যাম্পিয়নকে হারিয়ে ব্রিটিশ অ্যামেচার বক্সিং চ্যাম্পিয়ন হবার গৌরব অর্জন করেন।

## প্রাথমিক পরিচয়
শাওন চৌধুরীর আদি বাড়ি বৃহত্তর  সিলেটের সুনামগঞ্জ জেলার জগন্নাথপুর উপজেলাধীন কুবাজপুর গ্রামে। শাহাব চৌধুরী ও সৈয়দা শাহনাজ হোসনে জাহান সাইদা চৌধুরীর পুত্র শাওন চৌধুরী লেখাপড়ার পাশাপাশি বক্সিংকে  নিজের ক্যারিয়ার হিসেবে বেছে নিয়েছেন। ‌

## খেলাধুলা
২০২১ সালে ইংল্যান্ডের লিভারপুলে অনুষ্ঠিত ব্রিটিশ অ্যামেচার ফ্রি স্টাইল  বক্সিং চ্যাম্পিয়নশীপ প্রতিযোগিতায় প্রতিদ্বন্দ্বী  সাবেক দুই বারের ব্রিটিশ চ্যাম্পিয়নকে হারিয়ে শাওন চৌধুরী ব্রিটিশ অ্যামেচার বক্সিং চ্যাম্পীয়ন হবার গৌরব অর্জন করেন।

## তথ্যসূত্র

বিষয়শ্রেণী: সিলেট বিভাগের ব্যক্তি
বিষয়শ্রেণী: সুনামগঞ্জ জেলার ব্যক্তি
বিষয়শ্রেণী: জগন্নাথপুর উপজেলা
মিয়োশি উমেকি

**মিয়োশি উমেকি** (৮ মে ১৯২৯ - ২৮ আগস্ট ২০০৭) একজন জাপানি-মার্কিন সঙ্গীতশিল্পী ও অভিনেত্রী। তিনি একটি টনি পুরস্কার ও গোল্ডেন গ্লোব পুরস্কার মনোনীত অভিনেত্রী এবং অভিনয়ের জন্য একাডেমি পুরস্কার বিজয়ী প্রথম পূর্ব এশীয়-মার্কিন নারী।

## প্রারম্ভিক জীবন
মিয়োশি ১৯২৯ সালের ৮ই মে হোক্কাইদোর ওতারুতে জন্মগ্রহণ। তিনি তার পিতামাতার নয় সন্তানের মধ্যে সর্বকনিষ্ঠ। তার পিতা একটি লোহার ফ্যাক্টরির মালিক ছিলেন। দ্বিতীয় বিশ্বযুদ্ধের পর উমেকি জাপানে *ন্যান্সি উমেকি* নাম ধারণ করে একটি নাইটক্লাবে গায়িকা হিসেবে তার কর্মজীবন শুরু করেন। তিনি ঐতিহ্যবাহী কাবুকি মঞ্চ ও মার্কিন পপ সঙ্গীত থেকে অনুপ্রাণিত হয়েছিলেন। পরবর্তীকালে তিনি *দ্য মার্ভ গ্রিফিন শো*-তে তিনি দর্শকদের তার শৈশবের প্রিয় মার্কিন সঙ্গীতশিল্পী বিলি একস্টিনের অভিনয় করে দেখান।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 
* ''New York Times'' bio

বিষয়শ্রেণী:১৯২৯-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:২০শ শতাব্দীর জাপানি গায়িকা
বিষয়শ্রেণী:জাপানি গায়িকা
বিষয়শ্রেণী:জাপানি বংশোদ্ভূত মার্কিন অভিনেত্রী
বিষয়শ্রেণী:জাপানি বংশোদ্ভূত মার্কিন সঙ্গীতজ্ঞ
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন যুক্তরাষ্ট্রে জাপানি অভিবাসী
বিষয়শ্রেণী:হোক্কাইদোর সঙ্গীতজ্ঞ
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:২০শ শতাব্দীর মার্কিন সঙ্গীতজ্ঞ
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন নারী
ইরান আন্তর্জাতিক পবিত্র কুরআন প্রতিযোগিতা

**ইসলামী প্রজাতন্ত্র ইরানের আন্তর্জাতিক পবিত্র কোরআন প্রতিযোগিতা** হল আন্তর্জাতিক ইসলামি কুরআন পাঠের প্রতিযোগিতা যা ইরানে ১৯৮২ সাল থেকে প্রতি বছর অনুষ্ঠিত হয়ে আসছে। এই আয়োজনটি সারা বিশ্বের কুরআন প্রতিযোগিতার মধ্যে উল্লেখযোগ্য একটি আয়োজন।

## ইতিহাস
১৯৮২ সালের ৫ ফেব্রুয়ারি প্রোগ্রামটি শুরু হয় এবং ১২টি দেশ মালয়েশিয়া, বাংলাদেশ, ভারত, ইরাক, সিরিয়া, গিনি, আলজেরিয়া এবং লিবিয়া এই প্রতিযোগিতায় অংশ নেয়। এটি তেহরানের হোসেইনিয়েহ এরশাদে অনুষ্ঠিত হয়। প্রতিযোগিতাটি প্রতি বছর রজব মাসের চান্দ্র মাসে অনুষ্ঠিত হয় এবং এটি দেশটির আওকাফ এবং দাতব্য বিষয়ক সংস্থা দ্বারা স্পনসর করা হয়।

বহু বছর ধরে এই প্রতিযোগিতা অনুষ্ঠিত হয়ে আসছে হোসেইনিয়েহ এরশাদ নামক শহরে। ২য় প্রতিযোগিতা ১ থেকে ৬ এপ্রিল ১৯৮৩ পর্যন্ত অনুষ্ঠিত হয় এবং মহিলারা প্রথমবারের মতো প্রতিযোগিতায় অংশগ্রহণ করে।

বিভিন্ন মুসলিম ও অমুসলিম দেশ থেকে কুরআন তেলাওয়াতকারী এবং মুখস্থকারীরা সপ্তাহব্যাপী আন্তর্জাতিক কুরআন তেলওয়াতের এই আয়োজনে অংশগ্রহণ করে।

## বিষয়বস্তু
মূলত, প্রতিযোগিতায় দুটি বিষয় ছিল, সম্পূর্ণ কুরআন মুখস্থ করা এবং কুরআনের তাহকিক তেলাওয়াত। এখন এটি তিনটি পরিবর্তনশীল বিষয় নিয়ে গঠিত।

## তথ্যসূত্র

বিষয়শ্রেণী:কুরআন অধ্যয়ন
বিষয়শ্রেণী:আন্তর্জাতিক কুরআন তিলাওয়াত প্রতিযোগিতা
বিষয়শ্রেণী:ইরানে ইসলাম
বিষয়শ্রেণী:১৯৮২-এ প্রতিষ্ঠিত ইসলামি সংগঠন
বিষয়শ্রেণী:কুরআন তিলাওয়াত
নেলী, ১৯৮৩

***নেলী, ১৯৮৩*** হল একটি অসমীয়া ইতিহাস বই যা ১৯৮৩ সালে আসাম আন্দোলনের সময় সংঘটিত নেলি গণহত্যার উপর ভিত্তি করে রচিত। গ্রন্থটির রচয়িতা দিগন্ত শর্মা। বইটি প্রকাশ করেছে একলব্য প্রকাশন, জোড়হাট, আসাম।

## গল্প
১৭ ফেব্রুয়ারী ১৯৮৩ তারিখে দুটি ট্রাক বোঝাই পুলিশ কন্টিনজেন্ট বোরবোরিতে আসে এবং বাসিন্দাদের আশ্বস্ত করে যে তারা কাছাকাছি টহল দিচ্ছে এবং তাদের সম্পূর্ণ নিরাপত্তা দেওয়া হয়েছে। নিরাপত্তা কর্মীদের দ্বারা নিরাপত্তার আশ্বাস পেয়ে, নেলীর মুসলিম বাসিন্দারা ১৮ ফেব্রুয়ারি ১৯৮৩ তারিখে যথারীতি বাইরে কাজ করতে যান। সকাল সাড়ে ৮টার দিকে হঠাৎ করে তিনদিক থেকে জনতা গ্রামবাসীকে ঘিরে ধরে কপিলি নদীর দিকে ধাক্কা দিয়ে আক্রমণ করে। ধারালো অস্ত্র, বর্শা এবং কয়েকটি বন্দুক নিয়ে সজ্জিত লোকজন সংগঠিতভাবে নেলীর দিকে এগিয়ে গেল। আক্রমণকারীরা পুরো গ্রাম ঘেরাও করে এবং কপিলি নদীর দিকে নির্দেশিত পাশটি খোলা রেখে দেয়। নৌকায় হামলাকারীও ছিল। সকাল ৯টার দিকে এ হত্যাকাণ্ড শুরু হয়ে বিকাল ৩টা পর্যন্ত চলে। কুখ্যাত নেলি গণহত্যার শিকার বেশিরভাগ মহিলা এবং শিশু ছিল যার ফলস্বরূপ ৩,০০০ প্রাণ হয়েছিল (বেসরকারি হিসেবে ১০,০০০)।

জীবিতদের নগাঁও থানায় নিয়ে যাওয়া হয়েছিল। জীবিতদের বেশিরভাগকে নগাঁওয়ের নেলি ক্যাম্পে রাখা হয়েছিল এবং স্বাভাবিক অবস্থা পুনরুদ্ধারের পরে তারা ১৪ দিন পর তাদের গ্রামে ফিরে আসে। পুলিশ ৬৮৮টি ফৌজদারি মামলা দায়ের করেছে, যার মধ্যে ৩৭৮টি মামলা "প্রমাণের অভাবে" বন্ধ করা হয়েছে এবং ৩১০টি মামলা চার্জশিট করা হয়েছে এবং আসাম চুক্তির অংশ হিসাবে সরকার এই সমস্ত মামলা বাদ দিয়েছে। ফলে একজনও শাস্তি পায়নি।

## আরো দেখুন
* নেলি গণহত্যা

## তথ্যসূত্র

বিষয়শ্রেণী:২১শ শতাব্দীর ভারতীয় বই
বিষয়শ্রেণী:অসমীয়া ভাষার বই
বিষয়শ্রেণী:১৯৮৩-এ ভারত
বিষয়শ্রেণী:২০০৭-এর অ-কল্পকাহিনী বই
বিষয়শ্রেণী:অসমীয়া সাহিত্য
বিষয়শ্রেণী:নেলি গণহত্যা
মুকসুদপুর রেলওয়ে স্টেশন

**মুকসুদপুর রেলওয়ে স্টেশন** বাংলাদেশের ঢাকা বিভাগের গোপালগঞ্জ জেলার মুকসুদপুর উপজেলায় অবস্থিত ঢাকা-যশোর রেলপথের  একটি রেলওয়ে রেলওয়ে স্টেশন। এর কোড MKSDR।

## ইতিহাস
পদ্মা সেতু রেল সংযোগ প্রকল্পের মাধ্যমে বাংলাদেশের দক্ষিণ এবং দক্ষিণ পশ্চিমাঞ্চলকে রেলওয়ে নেটওয়ার্কের আওতায় আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।

## আরো দেখুন
* বাংলাদেশের রেলওয়ে স্টেশনের তালিকা

## তথ্যসূত্র

বিষয়শ্রেণী:গোপালগঞ্জ জেলার রেলওয়ে স্টেশন
বিষয়শ্রেণী:মুকসুদপুর উপজেলা
পদ্মবিলা জংশন রেলওয়ে স্টেশন

**পদ্মবিলা জংশন রেলওয়ে স্টেশন** বাংলাদেশের খুলনা বিভাগের যশোর জেলার যশোর সদর উপজেলার বসুন্দিয়া ইউনিয়নে অবস্থিত ঢাকা-যশোর রেলপথের একটি রেলওয়ে জংশন স্টেশন। এটি পদ্মা সেতু রেল সংযোগ প্রকল্পের আওতায় নির্মিত জেলার চারটি রেলস্টেশনের একটি।

## ইতিহাস
পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। পদ্মা সেতুর রেলসংযোগ প্রকল্পের আওতায় ১৪টি রেলস্টেশন নির্মাণ ও ৬টি রেলস্টেশন মেরামত করা হবে। নতুন রেললাইনের জন্য ৩১০টি রেল সেতু নির্মাণ করা হবে। ৩১০টির মধ্যে ৬৬ টি বড় এবং ২৪৪ টি ছোট সেতু। রেললাইন নির্মাণের অংশ হিসেবে যশোর জেলার বসুন্দিয়া ইউনিয়ন পরিষদের পদ্মাবিলা এলাকায় রেলওয়ে জংশন নির্মাণের পরিকল্পনা নেওয়া হয়। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। পদ্মবিলা জংশন থেকে একটি রেলপথ রূপদিয়া রেলওয়ে স্টেশন দিয়ে যশোর গিয়েছে, অপর লাইনটি সিঙ্গিয়া রেলওয়ে স্টেশন দিয়ে খুলনায় গিয়েছে।

## তথ্যসূত্র

বিষয়শ্রেণী:যশোর জেলার রেলওয়ে স্টেশন
বিষয়শ্রেণী:যশোর সদর উপজেলা
বিষয়শ্রেণী:বাংলাদেশের রেলওয়ে জংশন স্টেশন
২০২২ ভাল্লেত্তা কাপ

**২০২২ ভাল্লেত্তা কাপ** ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের মে মাসে মাল্টায় অনুষ্ঠিত হয়। টুর্নামেন্টের ম্যাচগুলো মার্সার মার্সা স্পোর্টস ক্লাব মাঠে খেলা হয়। টুর্নামেন্টে স্বাগতিক মাল্টার সাথে অংশগ্রহণ করে চেক প্রজাতন্ত্র, জিব্রাল্টার, বুলগেরিয়া, রোমানিয়া ও হাঙ্গেরি। পূর্ববর্তী আসর অর্থাৎ ২০২১ সালের আসরের ফাইনালে সুইজারল্যান্ডকে হারিয়ে চ্যাম্পিয়ন হয়েছিল মাল্টা। বুলগেরিয়া ও জিব্রাল্টার ২০২১ সালের আসরে যথাক্রমে তৃতীয় ও চতুর্থ স্থান অর্জন করেছিল। চেক প্রজাতন্ত্র সর্বশেষ ২০১৯ সালের আসরে অংশগ্রহণ করেছিল, এবং হাঙ্গেরির এটিই ছিল সর্বপ্রথম ভাল্লেত্তা কাপে অংশগ্রহণ।

টুর্নামেন্টের ফাইনালে স্বাগতিক মাল্টাকে পরাজিত করে চ্যাম্পিয়ন হয় রোমানিয়া। রোমানিয়ার তরনজিৎ সিং টুর্নামেন্টের সেরা খেলোয়াড় নির্বাচিত হন।

## দলীয় সদস্য

চেক প্রজাতন্ত্র দলে ক্রান্তি ভেংকটস্বামী ও নিরাজ ত্যাগীকে রিজার্ভ খেলোয়াড় হিসেবে রাখা হয়।

## রাউন্ড-রবিন
### পয়েন্ট তালিকা

 ফাইনালে উত্তীর্ণ
 ৩য় স্থান নির্ধারণীতে উত্তীর্ণ
 ৫ম স্থান নির্ধারণীতে উত্তীর্ণ

### সূচি

----

----

----

----

----

----

----

----

----

----

----

----

----

----

## ৫ম স্থান নির্ধারণী

## ৩য় স্থান নির্ধারণী

## ফাইনাল

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
দুররে মুখতার

**আদ-দুররুল মুখতার শরহে তানওয়িরুল আবসার** (, সাধারণত ***দুররে মুখতার*** নামে পরিচিত (অর্থাৎ "নির্বাচিত মুক্তা", আরো বানান ***দুর আল-মুখতারও*** হয়) হল ১০৭০ হিজরিতে ইমাম মুহাম্মদ আলাউদ্দিন হাসকাফীর লেখা একটি বই। বইটি আসলে মুহাম্মদ বিন আবদুল্লাহ তামারতাশির লেখা তানওয়িরুল আবসার নামে আরেকটি বইয়ের ভাষ্য।

## বর্ণনা
এটি হানাফী মাযহাবের অন্যতম প্রধান গ্রন্থ হিসেবে বিবেচিত হয়। বইটির লেখক প্রধানত যেসব বিষয়ে আলোচনা করেছেন– বিবাহ, মোহর, তালাক (বিবাহ বিচ্ছেদ), স্বামী-স্ত্রীর অধিকার ও বাধ্যবাধকতা, তালকাহ, ওয়াকফ, উপহার, অছিয়তনামা এবং উত্তরাধিকার। ভারত, পাকিস্তান, আফগানিস্তান এবং বাংলাদেশে ইসলামি আইন ও শরীয়া সম্পর্কে আধুনিক যুগের প্রায়ই লেখকই এর উল্লেখ করেছেন। এই বইটি ইসলামি শরীয়াহর বিচারক, আইনজীবী, পণ্ডিত এবং ছাত্রদের জন্য দরকারী তথ্য দেয়।

## অনুবাদ ও প্রকাশনা
বইটি মূলত আরবি ভাষায় এবং বিশ্বের অনেক ভাষায় অনূদিত হয়েছে।

* দুর আল-মুখতার শারহ তানভীর আল-আবসার, প্রকাশিত: দার আল-কুতুব আল-ইলমিয়াহ, ২০০২, বৈরুত
* আল-দুর আল-মুখতার শরহ তানভীর আল-আবসার (ইংরেজি অনুবাদ)

## আরও দেখুন
* সুন্নি বইয়ের তালিকা

## তথ্যসূত্র

বিষয়শ্রেণী:হানাফি সাহিত্য
বিষয়শ্রেণী:১১শ শতাব্দীর আরবি ভাষার বই
ধোপাখোলা রেলওয়ে স্টেশন

**ধোপাখোলা রেলওয়ে স্টেশন** বাংলাদেশের খুলনা বিভাগের যশোর জেলার একটি অব্যবহৃত রেলওয়ে স্টেশন।

## ইতিহাস
যশোর থেকে কলকাতা ১৮৮২-১৮৮৪ সালের মধ্যে রেল চালু হয়। প্রথমে এখানে কয়লা চালিত ট্রেন চলাচল করত। সেন্টাল বেঙ্গল রেলওয়ে নামে এক রেল কোম্পানি এই রেলপথ তৈরি শুরু করে। ১৯০৩ সালে এই রেলপথের দায়িত্ব পায় ইস্টার্ন বেঙ্গল রেলওয়ে। যশোর থেকে বেনাপোল পর্যন্ত যেতে পথে ছিল ধোপাখোলা, , ,  রেলস্টেশন। বর্তমান ধোপাখোলা এবং গদখালী রেল স্টেশনটি বন্ধ হয়ে গেছে।
## আরও দেখুন
বাংলাদেশের রেলওয়ে স্টেশনের তালিকা

## তথ্যসূত্র

বিষয়শ্রেণী:যশোর জেলার রেলওয়ে স্টেশন
বিষয়শ্রেণী:বাংলাদেশের অব্যবহৃত রেলওয়ে স্টেশন
সার্কাস (চলচ্চিত্র)

***সার্কাস*** ২০২২ সালে মুক্তিপ্রাপ্ত ভারতীয় হিন্দি ভাষার হাস্যরসাত্মক চলচ্চিত্র, যা রোহিত শেট্টি দ্বারা পরিচালিত এবং রোহিত শেট্টি পিকচারজ, টি-সিরিজ ও রিলায়েন্স এন্টারটেইনমেন্ট দ্বারা প্রযোজিত। চলচ্চিত্রটিতে দ্বৈত চরিত্রে অভিনয় করেছেন রণবীর সিং, এছাড়াও রয়েছেন পূজা হেগড়ে, জ্যাকলিন ফার্নান্দেজ এবং বরুণ শর্মা। এটি আনুষ্ঠানিকভাবে *আঙ্গুর* (১৯৮২) থেকে গৃহীত হয়েছে, যা শেক্সপিয়রের নাটক *[[দ্য কমেডি অফ এররস]]* অবলম্বনে নির্মিত হয়েছিল। চলচ্চিত্রটিতে দীপিকা পাড়ুকোন এবং অজয় দেবগন-এর বিশেষ উপস্থিতি রয়েছে।

মূল চিত্রগ্রহণ ২০২০ সালের ১৭ নভেম্বর ভারতের মুম্বইয়ে শুরু হয়েছিল। এটির দৃশ্যপট ১৯৬০-এর দশকের আদলে বর্ণনা করা হয়েছে। চলচ্চিত্রটি ২০২১ সালের ৩১ ডিসেম্বর প্রেক্ষাগৃহে মুক্তি পাওয়ার কথা ছিল, কিন্তু শুটিং বিলম্বের কারণে এটি ২০২২ সালের ২৩ ডিসেম্বর প্রেক্ষাগৃহে মুক্তির জন্য তারিখ নির্ধারিত হয়েছে।

## অভিনয়ে
* রণবীর সিং – রোহান দেশমুখ / করণ দেশমুখ
* পূজা হেগড়ে – জিয়া গুপ্তা
* জ্যাকলিন ফার্নান্দেজ – চাহাত জোশী
* বরুণ শর্মা - দীপক বানসাল / মোহিত বানসাল
* সিদ্ধার্থ যাদব – মোমো 
* জনি লিভার – পোলসন দাদা
* সঞ্জয় মিশ্র – রায় বাহাদুর, বিন্দুর বাবা
* ব্রজেশ হিরজী – নাগমনি, টেক্সী চালক 
* বিজয় পাটকর – শঙ্কর
* সুলভা আর্য – চাচী
* মুকেশ তিওয়ারি – ডাকু বাঘীরা
* অনিল চরণজিৎ – প্রেম
* অশ্বিনী কালসেকর – শকুন্তলা দেবী, রোহান দেশমুখের মা
* মুরালী শর্মা – ডাঃ রায় জামনাদাস

### বিশেষ উপস্থিতি
* দীপিকা পাড়ুকোন
* অজয় দেবগন

## নির্মাণ
মূল চিত্রগ্রহণ ২০২০ সালের ১৭ নভেম্বর ভারতের মুম্বইয়ে শুরু হয়েছিল।

## মুক্তি
চলচ্চিত্রটি ২০২১ সালের ৩১ ডিসেম্বর প্রেক্ষাগৃহে মুক্তি পাওয়ার কথা ছিল, কিন্তু শুটিং বিলম্বের কারণে এটি ২০২২ সালের ২৩ ডিসেম্বর প্রেক্ষাগৃহে মুক্তির জন্য তারিখ নির্ধারিত হয়েছে।

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:রোহিত শেট্টি পরিচালিত চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:১৯৪২-এর পটভূমিতে চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্রে যমজ
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:বাংলা চলচ্চিত্রের হিন্দি পুনর্নির্মাণ
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:নাটক অবলম্বনে ভারতীয় চলচ্চিত্র
ইউতা মাতসুমুরা

**ইউতা মাতসুমুরা** (, ; জন্ম: ১৩ এপ্রিল ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১৯ সালে, মাতসুমুরা জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ইউতা মাতসুমুরা ২০০১ সালের ১৩ই এপ্রিল তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাতসুমুরা জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করে ২টি গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:কাশিমা অ্যান্টলার্সের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:টোকিও ভের্দির খেলোয়াড়
বিলোনিয়া রেলওয়ে স্টেশন (ভারত)

**বিলোনিয়া রেলওয়ে স্টেশন** হল দক্ষিণ ত্রিপুরা জেলা, ত্রিপুরা রাজ্য, ভারতের একটি রেলওয়ে স্টেশন। এটি বিলোনিয়া শহরকে পরিসেবা প্রদান করে। স্টেশনটি আগরতলা-সাব্রুম রেল সেকশনে অবস্থিত, যা উত্তর- উত্তর পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে। আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়।  

## ইতিহাস
## আরো দেখুন
শান্তির বাজার রেলওয়ে স্টেশন

## তথ্যসূত্র

বিষয়শ্রেণী:দক্ষিণ ত্রিপুরা জেলার রেলওয়ে স্টেশন
বিষয়শ্রেণী:ত্রিপুরার রেলওয়ে স্টেশন
বিষয়শ্রেণী:লামডিং রেল বিভাগ
গণপথ

***গণপথ: এ হিরো ইজ বর্ন*** হল একটি ভারতীয় হিন্দি ভাষার ডিস্টোপিয়ান অ্যাকশন থ্রিলার চলচ্চিত্র, যা বিকাশ বাহল দ্বারা পরিচালিত এবং গুড কোং প্রোডাকশন ও পূজা এন্টারটেইনমেন্টের ব্যানারে বিকাশ বাহল, জ্যাকি ভাগনানি, বাশু ভাগনানি এবং দীপশিখা দেশমুখ দ্বারা প্রযোজিত। এতে প্রধান ভূমিকায় অভিনয় করেছেন টাইগার শ্রফ, অমিতাভ বচ্চন ও কৃতি স্যানন।

চলচ্চিত্রটি ২০২০ সালের নভেম্বরে ঘোষণা করা হয়েছিল এবং এটি একটি দীর্ঘ, ভারী প্রাক-প্রোডাকশন পর্যায়ের মধ্য দিয়ে গেছে। প্রধান ফটোগ্রাফি ২০২১ সালের নভেম্বরে শুরু হয়েছিল এবং ২০২৩ সালের ফেব্রুয়ারিতে যুক্তরাজ্য, লাদাখ এবং মুম্বাইতে চিত্রগ্রহণের সাথে সমাপ্ত হয় । এটি ভারতের প্রথম ডিস্টোপিয়ান চলচ্চিত্র।

এটির ১৫০ কোটি টাকার বাজেট রয়েছে বলে জানা গেছে । *গণপথ: পার্ট ১* প্রাথমিকভাবে ২০২২ সালের ডিসেম্বরে মুক্তি দেওয়ার পরিকল্পনা করা হয়েছিল, কিন্তু স্থগিত করা হয়েছিল। এটি এখন দশেরার সাথে মিলে ২০ অক্টোবর ২০২৩-এ প্রেক্ষাগৃহে মুক্তির জন্য নির্ধারিত হয়েছে ৷

## অভিনয়ে
* টাইগার শ্রফ – গণপথ
* কৃতি স্যানন – জাসি
* এলি আভরাম – রোজি
* রহমান

## নির্মাণ
### গঠন
টাইগার শ্রফ অভিনীত বিকাশ বাহল পরিচালিত পূজা এন্টারটেইনমেন্ট ৬ নভেম্বর, ২০২০-এ ছবিটি ঘোষণা করেছিল।

### চিত্রগ্রহণ
প্রধান চিত্রগ্রহণ ৬ নভেম্বর, ২০২১-এ যুক্তরাজ্যে শুরু হয়েছিল। ২০২২ সালের মে মাসে, চূড়ান্ত সময়সূচী লাদাখে অনুষ্ঠিত হয়েছিল এবং ২০২৩ সালের ফেব্রুয়ারিতে কিছু অতিরিক্ত দৃশ্যের শুটিং করা হয়েছিল।

## মুক্তি
চলচ্চিত্রটি প্রাথমিকভাবে ২৩ ডিসেম্বর, ২০২২ (ক্রিসমাস)-এ মুক্তি পাওয়ার কথা ছিল, কিন্তু পরে স্থগিত করা হয়েছিল। চলচ্চিত্রটি ২০ অক্টোবর, ২০২৩ তারিখে হিন্দিতে দশেরার সময় তামিল, তেলুগু, মালয়ালম ও কন্নড় ভাষায় ডাব করা সংস্করণ সহ প্রেক্ষাগৃহে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২৩-এর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
তাজকিরাতুল আউলিয়া

***তাজকিরাত আল-আউলিয়া*** ( অথবা , অর্থাৎ "সাধুদের জীবনী")  বৈকল্পিক প্রতিবর্ণীকরণ: **তাজকিরাত আল-আউলিয়া**, **তাযকিরাত আল-আউলিয়া**, **তাজকেরাত-ওল-আউলিয়া**, **তেজকেরাহ-ই-ইভলিয়া** ইত্যাদি  হল দ্বাদশ-ত্রয়োদশ শতাব্দীর পারস্য কবি ও মরমী ফরিদ উদ্দিন আত্তার কর্তৃক রচিত ছিয়ানব্বই জন সুফি সাধক এবং তাদের অলৌকিক ঘটনা (কারামত) এর একটি উপাখ্যান সংগ্রহ।  আত্তারের একমাত্র টিকে থাকা গদ্যটিতে ৭২টি অধ্যায় রয়েছে, যা ইমাম জাফর সাদিকের জীবনী দিয়ে শুরু এবং সুফি শহীদ মনসুর আল-হাল্লাজের জীবনী দিয়ে সমাপ্ত।

## জীবনী তালিকা

*জাফর সাদিক
*ওয়াইসুল করনি
*হাসান বসরি
*মালিক দীনার
*মুহাম্মদ ইবনে ওয়াসি আল-আজদী
*হাবিব আজামী
*আবু হাজিম মক্কী
*আতাবাহ ইবনে কুলাম
*রাবেয়া বসরী
*ইব্রাহিম ইবনে আদহাম
*বিশর হাফী
*জুননুন মিসরি
*বায়েজিদ বোস্তামি
*আব্দুল্লাহ ইবনে মোবারক
*সুফিয়ান সাওরী
*ছিররিউ সাকতী
*শকীক আল বলখী
*আবু হানিফা
*আল শাফি
*আহমদ বিন হাম্বল
*দাউদ তাই
*হারিস আল-মুহাসিবি
*আবু সোলাইমান দারায়ী
*মুহাম্মদ ইবনে সাম্মক
*মুহাম্মদ আসলাম আল-তুসি
*আহমদ ইবনে হারব
*হাতেম আসম
*সাহল আল-তুস্তারি
*মারুফ কারখী
*ফাত মুসেলি
*আহমদ হেভারী
*আহমদ খেজরুয়া
*আবু তোরাব নোখশাবি
*ইয়াহিয়া ইবনে মা'আয
*শাহ সুজা কেরমানি
*ইউসুফ ইবনে আল-হোসাইন
*আবু হাফস হাদ্দাদ
*আবু মুহাম্মদ জারিরি
*মনসুর আল-হাল্লাজ

## অনুবাদ

* *মুসলিম সেন্টস অ্যান্ড মিস্টিকস: তাদকিরাত আল-আউলিয়া'র পর্ব* (১৯৯০); এজে আরবেরি দ্বারা একটি সংক্ষিপ্ত ইংরেজি অনুবাদ। 
* *লে মেমোরিয়াল ডেস সেন্টস* (১৮৮৯); পাভেত দে কোর্টেইলে দ্বারা একটি ফরাসি অনুবাদ।

## আরও দেখুন
* ফরিদ উদ্দিন আত্তার
* সুফিবাদ
* ফার্সি সাহিত্য
* সুফি পাঠ

## তথ্যসূত্র

## বহিঃসংযোগ

* স্ক্রিবড থেকে তাদকিরাত আল-আউলিয়া ডাউনলোড করুন ( **ফার্সিতে**, শুরু থেকে প্রায় অর্ধেক লেখা)

বিষয়শ্রেণী:ফার্সি সাহিত্য
বিষয়শ্রেণী:রহস্যময় বই
বিষয়শ্রেণী:সুফি সাহিত্য
বিষয়শ্রেণী:ধর্মীয় জীবনী সংক্রান্ত অভিধান
সংবিধান সংশোধন

বিধানসভায় কোনো বিলের পরিবর্তন, সংশোধন বা খারিজ করার প্রক্রিয়াকে **সংশোধন** বলে। এই শব্দটি সমাবেশ বা কমিটির রেজুলেশন পরিমার্জন করার জন্যও ব্যবহৃত হয়। যে কোনো দেশের সংবিধান যতই সাবধানে তৈরি করা হোক না কেন, কিন্তু মানুষের কল্পনার সীমা বেঁধে যায়। সংবিধান প্রণয়নের সময় ভবিষ্যতে যে পরিস্থিতি আসবে এবং পরিবর্তন হবে তা তিনি কল্পনা করতে পারেন না; আন্তর্জাতিক পরিস্থিতির জটিলতার কারণে সংবিধানের সংশোধন, পরিবর্তনও কাম্য ও প্রয়োজনীয় হয়ে ওঠে।

বিষয়শ্রেণী:সংবিধান
বিষয়শ্রেণী:আইন
রক্ষা বন্ধন (চলচ্চিত্র)

***রক্ষা বন্ধন*** ২০২২ সালে মুক্তিপ্রাপ্ত হিন্দি ভাষার হাস্যরসাত্মক নাট্য চলচ্চিত্র, যা আনন্দ এল. রাই দ্বারা পরিচালিত এবং জি স্টুডিওস, কালার ইয়েলো প্রোডাকশন্স ও কেপ অব গুড ফিল্মস দ্বারা প্রযোজিত। *রক্ষা বন্ধন*-এ কেন্দ্রীয় চরিত্রে অভিনয় করেছেন অক্ষয় কুমার ও ভূমি পেডনেকর। পুনরাবৃত্ত চরিত্রের রয়েছেন সাহেজমিন কৌর, দীপিকা খান্না, সাদিয়া খতিব ও স্মৃতি শ্রীকান্ত, যারা কুমারের বোনের চরিত্রে অভিনয় করেছেন। ২০২২ সালের ১১ই আগস্ট ছবিটি প্রেক্ষাগৃহে মুক্তি পায়।

## অভিনয়ে
* অক্ষয় কুমার – লালা কেদারনাথ
* ভূমি পেডনেকর – স্বপ্না
* সাহেজমিন কৌর – সরস্বতী
* দীপিকা খান্না – দুর্গা
* সাদিয়া খতিব – গায়ত্রী 
* স্মৃতি শ্রীকান্ত – লক্ষ্মী 

## মুক্তি
চলচ্চিত্রটি মূলত দীপাবলি উপলক্ষে ৫ নভেম্বর ২০২১-এ বিশ্বব্যাপী প্রেক্ষাগৃহে মুক্তির জন্য নির্ধারিত ছিল, কিন্তু কোভিড-১৯ মহামারীর কারণে এর প্রাক-প্রযোজনা এবং অন্যান্য গুরুত্বপূর্ণ কাজগুলিতে বিলম্ব ঘটে, ফলে এটির মুক্তির তারিখ পিছিয়ে দেওয়া হয়। চলচ্চিত্রটি প্রেক্ষাগৃহে .১১ আগস্ট ২০২২-এ মুক্তি পাবে।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:ভারতে সামাজিক বিষয় সম্পর্কে চলচ্চিত্র
বিষয়শ্রেণী:হিমেশ রেশামিয়া সুরারোপিত চলচ্চিত্র
বিষয়শ্রেণী:ভারতে ধর্মীয় বিতর্ক
থ্যাংক গড

***থ্যাংক গড*** () ২০২২ সালের একটি ভারতীয় হিন্দি ভাষার হাস্যরসাত্মক চলচ্চিত্র। এটি ইন্দ্র কুমার রচনা ও পরিচালনা করেছেন। এটি ২০০৯ সালের ডেনিশ চলচ্চিত্র *[[সর্টে কুগলার]]* এর অফিসিয়াল পুনর্নির্মাণ। টি-সিরিজ ও মারুতি ইন্টারন্যাশনাল প্রযোজনা করেছেন। কেন্দ্রীয় চরিত্রে অজয় দেবগন, সিদ্ধার্থ মালহোত্রা এবং রাকুল প্রীত সিং অভিনয় করেছেন।

চলচ্চিত্রটি ২৫ অক্টোবর ২০২২-এ দীপাবলি উৎসবের সময় প্রেক্ষাগৃহে মুক্তি পায়। এটি সমালোচকদের কাছ থেকে মিশ্র পর্যালোচনা পেয়েছে এবং এটি বক্স অফিস আয়ে বাণিজ্যিক ভাবে ব্যর্থ হয়।

## অভিনয়ে
* অজয় দেবগন সি.জি. (চিত্রগুপ্ত) চরিত্রে
* সিদ্ধার্থ মালহোত্রা অয়ন কাপুরের চরিত্রে
* রাকুল প্রীত সিং রুহি কাপুর চরিত্রে
* পিহু কাপুরের চরিত্রে কিয়ারা খান্না
* কিকু শারদা লিফটে মানুষ হিসেবে
* সীমা পাহওয়া আয়ানের মায়ের চরিত্রে
* কানওয়ালজিৎ সিং আয়ানের বাবার চরিত্রে
* উর্মিল্লা কোঠারে আয়ানের বোনের চরিত্রে
* সুমিত গুলাটি
* YD (যমদূত) চরিত্রে মহেশ বলরাজ
* সৌন্দর্য শর্মা তানিয়া চরিত্রে
* নোরা ফাতেহি নিজেরই চরিত্রে (অতিথি শিল্পী)

## নির্মাণ
চলচ্চিত্রটির আনুষ্ঠানিক ঘোষণা করা হয়েছিল ২০২১ সালের ১ জানুয়ারি। ২০২১ সালের ২১ জানুয়ারি মুম্বইয়ে প্রধান চিত্রগ্রহণ শুরু হয়। এটির চিত্রগ্রহণ ২০২২ সালের ১১ জানুয়ারি সমাপ্ত হয়।

## সংগীত
গানগুলোর সুর করেছেন তানিষ্ক বাগচি, রোচক কোহলি এবং চামাথ সঙ্গীত। গানের কথা লিখেছেন মনোজ মুনতাশির, রশ্মি বিরাগ, সমীর, দুলান এআরএক্স এবং মেলো ডি। ছবির স্কোর করেছেন অমর মোহিলে।
প্রথম গান "মানিকে" একই গায়ক ইয়োহানি গেয়েছেন " মানিকে মনে মনে " এর পুনর্নির্মাণ।

## তথ্যসূত্র

## বহিঃসংযোগ

* 
* 

বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:ইন্দ্র কুমার পরিচালিত চলচ্চিত্র
বিষয়শ্রেণী:বিদেশী চলচ্চিত্রের ভারতীয় পুনর্নির্মাণ
বিষয়শ্রেণী:জনপ্রিয় সংস্কৃতিতে যম
ইবনে ইয়াস

**মুহাম্মদ ইবনে ইয়াস** (জন্ম: জুন ১৪৪৮; মৃত্যু: ১৫২২ সালের নভেম্বরের পরে) আধুনিক মিশরীয় ইতিহাসের অন্যতম গুরুত্বপূর্ণ ইতিহাসবিদ। তিনি মিশরে উসমানীয় আক্রমণের একজন প্রত্যক্ষদর্শী ছিলেন।

সার্কাসিয়ান বংশোদ্ভূত, তিনি ছিলেন মামলুকদের একজন এবং বাদা'ই আল-জুহুর ফি ওয়াকা'ই আল-দুহুর উপাধিতে ভূষিত ছিলেন।

নাসির মুহাম্মাদ সম্পর্কে তার বক্তব্যের মতো অনেক সূত্রে তার উদ্ধৃতি ব্যবহার করা হয়েছে: "তাঁর নাম অন্য কোনো রাজার নামের মতো সর্বত্র উল্লেখ করা হয়নি। সমস্ত রাজারা তাকে চিঠি লিখতেন, তাকে উপহার পাঠাতেন এবং তাকে ভয় করতেন। সমগ্র মিশর তার দখলে ছিল।"

## কাজ
ইবনে আইয়াস মিশরের ছয় খণ্ডের ইতিহাসের লেখক ছিলেন, যার মোট ৩,০০০ পৃষ্ঠা রয়েছে, "বাদাইউয যুহুর ফি ওয়াকাইউদ দুহুর" শিরোনামে। 

* ইবনে আইয়াস, ১৯২১, 

## তথ্যসূত্র

বিষয়শ্রেণী:১৫২০-এর দশকে মৃত্যু
বিষয়শ্রেণী:১৪৪৮-এ জন্ম
বিষয়শ্রেণী:১৬শ শতাব্দীর মিশরীয় ইতিহাসবিদ
বিষয়শ্রেণী:ইসলামের মুসলিম ইতিহাসবিদ
বিষয়শ্রেণী:মামলুক সালতানাতের পণ্ডিত
আজারবাইজানের জাতীয় ইতিহাস জাদুঘর

**আজারবাইজানের জাতীয় ইতিহাস জাদুঘর** () হল আজারবাইজানের বৃহত্তম জাদুঘর। এটি বাকুতে আজারবাইজানি তৈল শিল্পপতি ও বিশিষ্ট জনহিতৈষী হাজি জেনালাবদিন তাগিয়েবের পূর্বতন প্রাসাদে অবস্থিত। ১৯২০ সালে প্রতিষ্ঠিত এই জাদুঘরটি দর্শকদের জন্য খুলে দেওয়া হয়েছিল ১৯২১ সালে।

## তথ্যসূত্র

## বহিঃসংযোগ

*  

বিষয়শ্রেণী:১৯২০-এ আজারবাইজানে প্রতিষ্ঠিত
বিষয়শ্রেণী:আজারবাইজানে ইতিহাস জাদুঘর
বিষয়শ্রেণী:আজারবাইজানে প্রত্নতত্ত্ব জাদুঘর
বিষয়শ্রেণী:আজারবাইজানে এথনোগ্রাফি জাদুঘর
বিষয়শ্রেণী:১৯২০-এ প্রতিষ্ঠিত জাদুঘর
বিষয়শ্রেণী:বাকুর জাদুঘর
বিষয়শ্রেণী:আজারবাইজানের জাতীয় জাদুঘর
মোইসানাইট

alt=মোইসানাইট|থাম্ব|মোইসানাইট - Moissanite
**মোইসানাইট** *হলো বিশ্বজুড়ে ডায়মন্ডের শ্রেষ্ঠ প্রতিদ্বন্দ্বী*। মোইসানাইট একটি রত্ন যা গহনা তৈরিতে বহুল ব্যবহৃত হয়। বর্ণহীন এ রত্নটি হল সিলিকন কার্বাইড এবং এর বিভিন্ন স্ফটিক পলিমর্ফ থেকে সৃষ্ট। হীরাকে আদর্শ ধরে তৈরি করা খনিজের কাঠিন্য পরিমাপ করার মোহ স্কেলের ১-১০এ অনুযায়ী মোইসানাইটের কাঠিন্য ৯.২৫-৯.৫০। এটির রাসায়নিক সূত্র SiC, এটি একটি বিরল খনিজ। 1893 সালে ফরাসি রসায়নবিদ হেনরি মোইসান দ্বারা আবিষ্কৃত হয়। এর কঠোরতা, অপটিক্যাল বৈশিষ্ট্য এবং তাপ পরিবাহিতা কারণে বাণিজ্যিক এবং বিভিন্ন শিল্পের জন্য দরকারী।

## ইতিহাস
1893 সালে নোবেল পুরস্কার বিজয়ী ফরাসি বিজ্ঞানী **হেনরি মৈসাইনের** (Henri Moissan) দ্বারা অ্যারিজোনায় প্রথম মোইসানাইট (Moissanite) আবিষ্কৃত হয়। তিনি একটি উল্কাপিণ্ডের গর্তের ভিতরে একটি সদৃশ্য হীরার নমুনা খুঁজে পান। তিনি প্রাথমিকভাবে ভেবেছিলেন যে তিনি একটি হীরা খুঁজে পেয়েছেন, তখন তিনি তার নমুনাটি ল্যাবে/ পরীক্ষাগারে  নিয়ে গিয়ে আবিষ্কার করলেন যে এটি সিলিকন কার্বাইড (SiC)। এভাবেই মোইসানাইটের জন্ম হয়।

মৈসাইনের মৃত্যুর পর তার সম্মানে, সিলিকন কার্বাইডের খনিজ রূপের নামকরণ করা হয়েছিল মোইসানাইট। 

## ভূতাত্ত্বিক
মোইসানাইট একটি বিরল খনিজ। প্রাকৃতিক SiC অবিশ্বাস্যভাবে বিরল। সুতরাং যে রত্ন পাথরগুলো পাওয়া যায় সেগুলো পরীক্ষাগারে তৈরি করা হয়। বহু বছর পরীক্ষণ এবং ত্রুটির পর, মোইসান দ্বারা আবিষ্কৃত কণা সফলভাবে সংশ্লেষিত হয়েছিল যা এখন বিশ্বের সবচেয়ে আশ্চর্যজনক রত্নপাথরগুলির মধ্যে একটি।

## উল্কাপিন্ড
মুর্চিসন উল্কাপিন্ডে পাওয়া সিলিকন কার্বাইড শস্য-বিশ্লেষণে কার্বন এবং সিলিকনের অস্বাভাবিক আইসোটোপিক অনুপাত প্রকাশিত হয়েছে, যা সৌরজগতের বাইরে থেকে একটি বহির্জাগতিক উৎস নির্দেশ করে।

## বৈশিষ্ট্য
স্ফটিক কাঠামোটি হীরার মতো শক্তিশালী সমযোজী বন্ধনে আবদ্ধ যা 52.1 গিগাপাস্কেল পর্যন্ত উচ্চ চাপ সহ্য করতে মইসানাইটকে ক্ষমতা দান করে। হীরাকে আদর্শ ধরে তৈরি করা খনিজের কাঠিন্য পরিমাপ করার মোহ স্কেলের ১-১০এ অনুযায়ী মোইসানাইটের কাঠিন্য ৯.২৫-৯.৫০। 

## মূল্যমান নিরূপণ

**মোইসানাইটের মূল্য কেমন হবে তা মূলত চারটি বিষয়ের উপর নির্ভর করে।** 

# রং 
# আকৃতি কেমন 
# কতটা স্বচ্ছ প্রকৃতির এবং
# কত ক্যারেট ওজনের।

**১ ক্যারেট = ০.২ গ্রাম বা ২০০ মিলিগ্রাম।**

## রং সমূহ:
**মোইসানাইটের**  জন্য উপলব্ধ রঙটি **D** থেকে শুরু হয় এবং **Z** এ শেষ হয়। এখানে **D** বর্ণহীন এবং এটি ধীরে ধীরে **Z** এর দিকে ঘোলাটে হয়ে থাকে।

বিষয়শ্রেণী:রত্নপাথর
বিষয়শ্রেণী:সিলিকন যৌগ
জিবি মারখোর্স

**জিবি মারখোর্স** (উর্দু : ) হল একটি পাকিস্তানি ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিদ্বন্দ্বিতা করবে। এটি কাশ্মীর প্রিমিয়ার লিগের দ্বিতীয় সংস্করণের জন্য ২০২২ সালে প্রতিষ্ঠিত হয়েছিল। ফ্র্যাঞ্চাইজিটির মালিক জাহানজেব আলম। ফ্র্যাঞ্চাইজিটি পাকিস্তান শাসিত অঞ্চল গিলগিত-বালতিস্তানের প্রতিনিধিত্ব করবে।

## তথ্যসূত্র

বিষয়শ্রেণী:পাকিস্তানের ক্রিকেট দল
বিষয়শ্রেণী:কাশ্মীর প্রিমিয়ার লিগ
মোল্লা মাজদুদ্দিন

**মাজদুদ্দীন আল-মাদানী** (), **মদন শাহজাহানপুরী** বা **মাজদুদ্দীন ওরফে মোল্লা মদন** নামেও পরিচিত (),  ছিলেন ১৮ শতকের একজন ভারতীয় মুসলিম ধর্মতত্ত্ববিদ, ইসলামি ব্যক্তিত্ব, গবেষক ও শিক্ষক ছিলেন। তিনি বাংলার প্রথম আলিয়া মাদ্রাসা, মাদ্রাসা-ই-আলিয়া, কলকাতার প্রতিষ্ঠাতা পরিচালক ও মাদ্রাসার প্রথম হেড মাওলানা ছিলেন। তার উপাধি ছিলো **মৌলভি বাহারুল উলুম**। তিনি ইসলামি আইন, বালাগাত-মানতিক সম্পর্কেও জ্ঞান রাখতেন।

তিনিই এই মাদ্রাসার সিলেবাস প্রণয়ন করেন। তিনি ইসলামের মৌলিক জ্ঞানের পাশাপাশি ইসলামি আইন ও বিচারব্যবস্থাকে প্রাধান্য দিয়ে ও গণিত, যুক্তিবিদ্যা ও দর্শন অন্তর্ভুক্ত করে এই সিলেবাস প্রণয়ন করেন। তার বাড়িতেই কলকাতা আলিয়া মাদ্রাসা প্রথম ৭ মাসের কার্যক্রম চলতে থাকে। সেই সময়ে মাদ্রাসার অধ্যক্ষ হিসাবে তার মাসিক বেতন ৩০০ টাকা ধার্য করা হয়েছিলো।

## শিক্ষা
মাজদুদ্দিন উত্তর ভারতের বৃহত্তর বেরেলির শাহজাহানপুরে জন্মগ্রহণ করেন। পরবর্তীতে তিনি শাহ ওয়ালীউল্লাহ দেহলভীর একজন ছাত্র হয়েছিলেন। তিনি দারসে নিজামির শিক্ষার্থী ছিলেন।

## কর্মজীবন
১৮ শতকের শেষ ত্রৈমাসিকে, ব্রিটিশ প্রশাসকরা উপলব্ধি করছিলেন যে উপমহাদেশের বিভিন্ন ধর্মীয়, সামাজিক, এবং আইনী রীতিনীতি আরও ভালভাবে পরিচালনা করা প্রয়োজন। এই উদ্যোগের অংশ হিসাবে ভারতের গভর্নর-জেনারেল ওয়ারেন হেস্টিংস ১৭৮০ সালের অক্টোবরে কলকাতা মোহামেডান কলেজ প্রতিষ্ঠা করেন। মোল্লা মাজদুদ্দিন সেপ্টেম্বর মাসে কলকাতায় যান। ২১ সেপ্টেম্বর বেশ কয়েকজন মুসলমান হেস্টিংসকে তার প্রভাব ব্যবহার করে মাদ্রাসায় শিক্ষক হিসেবে মাজদুদ্দিনকে নিয়োগের প্রস্তাব দেন। এইভাবে, মাজদুদ্দিন মাদ্রাসার প্রথম প্রধান পরিচালক ও হেড মাওলানার দায়িত্ব গ্রহণ করেন। তিনি প্রায় এক দশক ধরে সেই ভূমিকা পালন করেন। উত্তর ভারতের একটি জনপ্রিয় ইসলামিক পাঠ্যক্রম দারস-ই নিজামি বাংলা পার্শ্ববর্তী দেশগুলিতে প্রবর্তনের জন্য তাকে প্রায়শই কৃতিত্ব দেওয়া হয়।

১৭৯১ সালে, মাজদুদ্দিনকে ২৪ পরগনার ব্রিটিশ কালেক্টর কর্তৃক অব্যবস্থাপনার অভিযোগে ষড়যন্ত্রের তদন্তের পর তাকে অপসারণ করা হয়। কলকাতা থেকে বরখাস্ত হওয়ার পর, মাজদুদ্দিন বেরেলিতে ফিরে আসেন এবং ইসলামী আইনশাস্ত্র শেখাতে শুরু করেন। বেরিলির তার উল্লেখযোগ্য ছাত্রদের একজন ছিলেন সালামত উল্লাহ কাশফী।

## তথ্যসূত্র

বিষয়শ্রেণী:হানাফী ব্যক্তি
বিষয়শ্রেণী:মাদ্রাসা-ই আলিয়া, কলকাতার শিক্ষক
বিষয়শ্রেণী:কলকাতার ব্যক্তি
বিষয়শ্রেণী:১৮শ শতাব্দীর ইসলামের মুসলিম পণ্ডিত
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:মাদ্রাসা-ই আলিয়া, কলকাতার হেড মাওলানা
বিষয়শ্রেণী:১৮শ শতাব্দীর মুসলিম ধর্মতত্ত্ববিদ
বিষয়শ্রেণী:১৮১৩-এ মৃত্যু
বিষয়শ্রেণী:১৮শ শতাব্দীতে জন্ম
বিষয়শ্রেণী:আলিয়া বিশ্ববিদ্যালয়ের শিক্ষক
ঝাড়খণ্ড ভাষা আন্দোলন ২০২১–২০২২

**ঝাড়খণ্ড ভাষা আন্দোলন** হল ঝাড়খণ্ডে ২০২১ সালে সংগঠিত একটি ভাষা আন্দোলন যা এখনও ২০২২ সালে চলছে। স্থানীয় ভাষা রক্ষা ও স্থানীয় ভাষার ওপর অন্য ভাষার আগ্রাসন রোধে জনগণের দাবি এই আন্দোলনে ব্যক্ত করা হয়। ধানবাদ ও বোকারোর স্থানীয় ভাষা অধিকার কর্মীরা ধানবাদ ও বোকারোর জন্য রাজ্য সরকারের আঞ্চলিক ভাষার তালিকায় ভোজপুরি, মাগধী ও মৈথিলী ভাষা অন্তর্ভুক্ত করার বিরুদ্ধে প্রতিবাদ করেছিল এবং *ঝাড়খণ্ডি ভাষা বাঁচাও সংগ্রাম সমিতির* ব্যানারে একের পর এক আন্দোলন শুরু করেছিল। ৩০ জানুয়ারী ২০২২-এ স্থানীয় ভাষা অধিকার কর্মীরা তীব্র প্রতিবাদের সাথে তেলমাচ্চো থেকে বোকারোর চন্দনকিয়ারি পর্যন্ত ৫০-কিমি দীর্ঘ মানববন্ধন করে। সেদিন প্রতিবাদকারীদের কণ্ঠে ছিল ‘বাহারি ভাষা নেই চলতো’, মানে বহিরাগতদের ভাষা চলবে না।

ধানবাদ-বোকারোতে ভোজপুরি ও মাগাহি ভাষাকে আঞ্চলিক ভাষা করার প্রতিবাদে মঙ্গলবার ঝাড়খণ্ড ভাষা সংগ্রাম সমিতি, নওয়াদিহ-এর ব্যানারে প্রায় পাঁচ কিলোমিটার দীর্ঘ মশাল মিছিল বের করা হয়। এতে সম্পৃক্ত প্রায় দুই হাজার যুবক হাতে মশাল নিয়ে সরকারের বিরুদ্ধে স্লোগান দেয়। নওয়াডিহ সহকারি প্রধান বিশ্বনাথ মাহাতো বলেছেন যে কোনও অবস্থাতেই ভাষার দখল মেনে নেওয়া হবে না। মাটির কথা বলে হেমন্ত সরকার দেশের সংস্কৃতি, ভাষা ও পরিচয়ের সঙ্গে ছেদ টেনে চলেছে, যা বরদাস্ত করা হবে না। বুধবার নওয়াডিহে প্রতিবাদী পদযাত্রা বের করা হবে। মুখিয়া সংঘের বোকারো জেলা সাধারণ সম্পাদক গৌরীশঙ্কর মাহতো জানিয়েছেন, দীর্ঘ লড়াইয়ের পর ঝাড়খণ্ডের সন্ধান মিলেছে। কোনো অবস্থাতেই ঝাড়খণ্ডের পরিচয় নিয়ে খেলতে দেওয়া হবে না।

## তথ্যসূত্র

বিষয়শ্রেণী:ভারতে ভাষা আন্দোলন
বিষয়শ্রেণী:ভাষাগত অধিকার
বিষয়শ্রেণী:ঝাড়খণ্ডের ইতিহাস
প্রথম সাইফুদ্দিন গাজী

**প্রথম সাইফুদ্দিন গাজী** (মৃত্যু ১১৪৯) ১১৪৭ থেকে ১১৪৯ সাল পর্যন্ত মসুলের আমির ছিলেন, যিনি দ্বিতীয় ক্রুসেডে যুদ্ধ করেছিলেন। তিনি মসুলের ইমাদউদ্দিন জেনগির জ্যেষ্ঠ পুত্র এবং নুরউদ্দিন জেনগির বড় ভাই ছিলেন।

## নিয়ন্ত্রণ পুনরুদ্ধার
১১৪৬ সালে ইমাদউদ্দিন জেনগি কাল জাবারির দুর্গ ঘেরাও করছিলেন যখন তিনি ১৫ সেপ্টেম্বর শাস্তি থেকে বাঁচতে চেয়েছিলেন তার এক ভৃত্য দ্বারা তাকে হত্যা করা হয়েছিল। তার বাহিনী ছিন্নভিন্ন হয়ে গিয়েছিল, কিন্তু ইমাদ আদ-দিন জেনগির দুই ছেলে নিয়ন্ত্রণ পুনরুদ্ধার করতে এবং অনানুষ্ঠানিকভাবে সাম্রাজ্যকে বিভক্ত করতে সক্ষম হয়েছিল: সাইফ আদ-দিন মসুল এবং জেজিরা (উত্তর ইরাকে ) তার স্থলাভিষিক্ত হন এবং নূর আদ-দিন আলেপ্পোতে সফল হন। সাইফ আদ-দিন মসুলে তার অবস্থান নিশ্চিত করার জন্য প্রথমে লড়াই করতে হয়েছিল। 

দুই বছর আগে, সেলজুক সুলতান মাহমুদ দ্বিতীয় তার ক্যাডেট পুত্র আল্প-আর্সলানকে জেঙ্গির অধিপতি হিসাবে নামকরণ করেছিলেন, কিন্তু পরবর্তীরা তাকে নিরপেক্ষ করে এবং অবরোধের সময় তার সাথে নিয়ে যায়। জেঙ্গির মৃত্যুতে, আলপ-আর্সলান মসুলে ক্ষমতা লাভের জন্য পরবর্তী ব্যাধিকে কাজে লাগানোর চেষ্টা করে। জেঙ্গির দুই উপদেষ্টা, দিওয়ানের প্রধান আল-দ্বীন মুহাম্মাদ জেমাল এবং *হাজাব* আমির সালাহ আল-দিন মুহাম্মদ আল-ইয়াগিসিয়ানি সাইফ-আদ-দিনের পক্ষ নিয়েছিলেন: তরুণ সেলজুকের অনভিজ্ঞতার সুযোগ নিয়ে সাইফ-আদ-দীনকে দিয়েছিলেন। মসুল নিয়ন্ত্রণের জন্য প্রয়োজনীয় সময়। আল্প আর্সলান যখন মসুলে হাজির হন, তখন তাকে গ্রেফতার করা হয় এবং দুর্গে বন্দী করা হয়। 

## দামেস্ক
১১৪৮ সালে, নুর আদ-দিনের সাথে, তিনি দ্বিতীয় ক্রুসেডের সময় দামেস্ককে রক্ষা করার জন্য দক্ষিণ দিকে অগ্রসর হন ( দামাস্কাস অবরোধ দেখুন)। শহরের আতাবেগ, মুইন আদ-দীন উনুর, তবে তাদের প্রবেশে প্রত্যাখ্যান করেছিলেন, জাঙ্গির ছেলেদের উপস্থিতি ব্যবহার করে ফ্রাঙ্কদের অবরোধ মুক্ত করতে রাজি করান।

## মৃত্যু
তিনি ১১৪৯ সালের নভেম্বরে মারা যান এবং তার স্থলাভিষিক্ত হন আরেক ভাই কুতুবুদ্দিন মওদুদ।

## আরও দেখুন

* জেনগি রাজবংশ

## তথ্যসূত্র

## গ্রন্থপঞ্জি

* 

বিষয়শ্রেণী:জন্মের সাল অজানা
বিষয়শ্রেণী:দ্বিতীয় ক্রুসেডের মুসলিম
বিষয়শ্রেণী:আতাবেগ
বিষয়শ্রেণী:১১৪৯-এ মৃত্যু
বিষয়শ্রেণী:মধ্যপ্রাচ্যের ১২শ শতাব্দীর সম্রাট
জম্মু জানবাজ

**জম্মু জানবাজ** (উর্দু : ) হল একটি পাকিস্তানি ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিদ্বন্দ্বিতা করবে। দলটি কাশ্মীর প্রিমিয়ার লিগের উদ্বোধনী সংস্করণের পরে ২০২২ সালে প্রতিষ্ঠিত হয়েছিল। ফ্র্যাঞ্চাইজিটি কিংডম ভ্যালির মালিকানাধীন। ফ্র্যাঞ্চাইজিটি জম্মুর প্রতিনিধিত্ব করবে, যা জম্মু ও কাশ্মীরের শীতকালীন রাজধানী।

## ইতিহাস

### ২০২২ মৌসুম
২০২১ কেপিএলের সমাপ্তির কয়েকদিন পরে কেপিএলের সভাপতি আরিফ মালিক ঘোষণা করেছিলেন যে, জম্মুর শহীদদের প্রতি শ্রদ্ধা জানাতে জম্মু জানবাজ নামে একটি সপ্তম দল কেপিএলে যুক্ত করা হবে।

## তথ্যসূত্র

বিষয়শ্রেণী:পাকিস্তানের ক্রিকেট দল
বিষয়শ্রেণী:কাশ্মীর প্রিমিয়ার লিগ
উবার কাপ

[থাম্ব|[বেটি উবার (ডানদিকে)]]

**উবার কাপ** বা **বিশ্ব মহিলা দলীয় ব্যাডমিন্টন চ্যাম্পিয়নশিপ** হল জাতীয় মহিলা ব্যাডমিন্টন দলগুলির মধ্যে অনুষ্ঠিত আন্তর্জাতিক প্রতিযোগিতা। প্রাক্তন ব্রিটিশ ব্যাডমিন্টন খেলোয়াড় বেটি উবার এই প্রতিযোগিতার সূচনা করেন ও তার নামেই প্রতিযোগিতার নাম। ১৯৫৬ সালে প্রতিষ্ঠার সময় এটি তিন বছর অন্তর অন্তর খেলা হত। ১৯৮৪ সালে থমাস কাপ প্রতিযোগিতা এর সাথে জুড়ে যায় ও একই সময়ে ও স্থানে খেলা হতে থাকে, তখন থেকে দুবছর অন্তর খেলা হয়। ব্যাডমিন্টন ওয়ার্ল্ড ফেডারেশন ২০০৭ সালে প্রতিযোগিতা দুটিকে পুনরায় আলাদা করে আয়োজন করার চেষ্টা করলেও পরে সেই আবেদন বাতিল ঘোষিত হয়।

## ট্রফি
১৯৫৬ সালে প্রথম আসরের সময় ট্রফিটি উদ্বোধন করা হয়। লন্ডনের বিখ্যাত কারিগর ম্যাপিন ও ওয়েব এটি তৈরী করেন। এটি ২০ ইঞ্চি লম্বা ও উপরে ঘূর্ণায়মান পৃথিবী ও শাটলককের ওপর একজন মহিলা ব্যাডমিন্টন খেলোয়াড় দণ্ডায়মান।

## ফলাফল
### ১৯৫৭–১৯৮১

### ১৯৮৪–১৯৮৮

### ১৯৯০–বর্তমান

### নোট

## সফল দলসমূহ

:*ইটালিক* = আয়োজক

## অন্তিম পর্বে উত্তীর্ণ দল
300px|থাম্ব|ডান|উবার কাপের অন্তিম পর্বে উত্তীর্ণ দলসমূহ

২০২২ পর্যন্ত সব মিলিয়ে ২৮টি দল অন্তিম পর্বে খেলার সুযোগ পেয়েছে। এশিয়া ও ইউরোপ থেকে সর্বাধিক ১০টি, আফ্রিকা ও ওশিয়ানিয়া থেকে ৩টি ও দুই আমেরিকা মহাদেশে থেকে কেবল কানাডা ও মার্কিন যুক্তরাষ্ট্র।

২০২২ উবার কাপ পর্যন্ত:

;২৬ বার
* 
* 

;২২ বার
* 

;২০ বার
* 
* 

;১৪ বার
* 
* 

;১৩ বার
* 

;১২ বার
* 

;১১ বার
* 

;১০ বার
* 

;৯ বার
* 

;৮ বার
* 
* 
* 
* 

;৬ বার
* 

;৫ বার
* 
* 
* 

;৩ বার
* 
* 

;২ বার
* 
* 
* 

;১ বার
* 
* 
* 

## তথ্যসূত্র

বিষয়শ্রেণী:টমাস ও উবার কাপ
বিষয়শ্রেণী:১৯৫৬-এ প্রতিষ্ঠিত পুনরাবৃত্ত ক্রীড়া ঘটনা
বিষয়শ্রেণী:ব্যাডমিন্টনের বিশ্ব চ্যাম্পিয়নশিপ
যমারি

**যমারি** (সংস্কৃত: यमारि; তিব্বতি: གཤིན་རྗེ་གཤེད, শিন জে সে) হল অনুত্তর যোগ তন্ত্র পদ্ধতি শ্রেণিবিভাগের যিদাম বা ধ্যান দেবতা।

সংস্কৃতে যামারি অর্থ যমের শত্রু। যমারি তিন প্রকার- কৃষ্ণ যমারি, রক্ত যমারি, এবং যমন্তক (কখনও কখনও বজ্রভৈরব)।

## তথ্যসূত্র

## উৎস
* Chandra, Lokesh & Fredrick W. Bunce, *The Tibetan Iconography of Buddhas, Bodhisattvas and other Deities: A Unique Pantheon*, New Delhi, D.K. Printworld, 2002, 98.

বিষয়শ্রেণী:বৌদ্ধ দেবদেবী
বিষয়শ্রেণী:বৌদ্ধ তন্ত্র
গদখালী রেলওয়ে স্টেশন

**গদখালী রেলওয়ে স্টেশন** বাংলাদেশের খুলনা বিভাগের যশোর জেলার একটি অব্যবহৃত রেলওয়ে স্টেশন।

## ইতিহাস
যশোর থেকে কলকাতা ১৮৮২-১৮৮৪ সালের মধ্যে রেল চালু হয়। প্রথমে এখানে কয়লা চালিত ট্রেন চলাচল করত। সেন্টাল বেঙ্গল রেলওয়ে নামে এক রেল কোম্পানি এই রেলপথ তৈরি শুরু করে। ১৯০৩ সালে এই রেলপথের দায়িত্ব পায় ইস্টার্ন বেঙ্গল রেলওয়ে। যশোর থেকে বেনাপোল পর্যন্ত যেতে পথে ছিল ধোপাখোলা, , **গদখালী**,  রেলওয়ে স্টেশন। বর্তমান ধোপাখোলা এবং গদখালী রেলওয়ে স্টেশনটি বন্ধ হয়ে গেছে।

## আরও দেখুন
বাংলাদেশের রেলওয়ে স্টেশনের তালিকা

## তথ্যসূত্র

বিষয়শ্রেণী:যশোর জেলার রেলওয়ে স্টেশন
বিষয়শ্রেণী:বাংলাদেশের অব্যবহৃত রেলওয়ে স্টেশন
ডিজনি চ্যানেল (দক্ষিণ কোরিয়া)

**ডিজনি চ্যানেল** (; *দিজ্যুনি ছ্যানল*) ছিল একটি দক্ষিণ কোরীয় পে টেলিভিশন চ্যানেল যেটির মালিক ছিল ডিজনি চ্যানেলস কোরিয়া লিমিটেড, দ্য ওয়াল্ট ডিজনি কোম্পানি (কোরিয়া) এবং ডিজনি ইন্টারন্যাশনাল অপারেশনসের বিভাগ ডিজনি ব্র্যান্ডেড টেলিভিশনের মধ্যে একটি যৌগ উদ্যোগ। এটি যুক্তরাষ্ট্রভিত্তিক ডিজনি চ্যানেলের দক্ষিণ কোরীয় সংস্করণ, যা ২০০২ থেকে ২০১১ সাল পর্যন্ত কোরীয় সাবটাইটেল সহ সেই দেশে উপলব্ধ ডিজনি চ্যানেল এশিয়ার থেকে আলাদা করা হয়েছিল।

## ইতিহাস
২০০২ সালের ১ জুনে ডিজনি চ্যানেল এশিয়া কোরীয় ভাষায় সাবটাইটেল সহ দক্ষিণ কোরিয়ায় সম্প্রচার শুরু করে। তারপর ২০১০ সালের মেতে, ডিজনি চ্যানেলস ওয়ার্ল্ডওয়াইড (২০২০ সাল থেকে ডিজনি ব্র্যান্ডেড টেলিভিশন নামে পরিচিত) এবং এসকে টেলিকম যোগ হয় একটি যৌগ উদ্যোগ, **টেলিভিশন মিডিয়া কোরিয়া লিমিটেড** (২০১৬ সাল থেকে ডিজনি চ্যানেলস কোরিয়া নামে পরিচিত), স্থাপন করার জন্য। ২০১১ সালের ১ জুলাইতে কোরীয় ডাবিং এবং ভয়েস মাল্টি-সার্ভিস সহ ডিজনি চ্যানেলের কোরীয় ফিড সম্প্রচার শুরু করে।

২০১১ সালের ২ নভেম্বরে এসকে টেলিকম এর প্ল্যাটফর্ম বাণিজ্য, অন্তর্ভূক্তে টিভি মিডিয়া কোরিয়া, এটির নতুন বিভাগ, এসকে প্ল্যানেটের মধ্যে শারীরিকভাবে স্পিন-অফ করে। তারপরে এসকে প্ল্যানেট টিভি মিডিয়া কোরিয়ার মধ্যে এর সমস্ত সম্পদ দ্য ওয়াল্ট ডিজনি কোম্পানির কোরীয় সংস্থা, দ্য ওয়াল্ট ডিজনি কোম্পানি কোরিয়ার কাছে বিক্রি করে ২০১৫ সালের ৩০ সেপ্টেম্বরে। ফলস্বরূপ, দক্ষিণ কোরিয়ায় ডিজনি ডিজনি চ্যানেল এবং এর ভ্রাতৃপ্রতিম ডিজনি জুনিয়র সরাসরি পরিচালনা করে।

## বন্ধ
২০২১ সালের ৪ জুলাইতে একটি রিপোর্ট অনুযায়ী সেপ্টেম্বর মাসের শেষ দিকে ডিজনি চ্যানেল এবং ডিজনি জুনিয়র সম্প্রচার বন্ধ করবে ২০২১ সালের ১২ নভেম্বরে দক্ষিণ কোরিয়ায় ডিজনি+ এর উদ্বোধনের উপর মনোযোগ দেওয়ার জন্য।

২০২১ সালের ২৫ আগস্টে এলজি ইউপ্লাসের বিভাগ মিডিয়ালগ, দক্ষিণ কোরিয়ায় ডিজনি+ এর উদ্বোধন অংশীদার, ডিজনি চ্যানেলকে ক্রায় করে। ২০২১ সালের ৩০ সেপ্টেম্বরের মধ্যরাতে ডিজনি চ্যানেল এবং ডিজনি জুনিয়র সম্প্রচার বন্ধ করে, যথাক্রমে *[[মাইলো মার্ফি'স ল]]* এর শেষ পর্ব এবং *কাবি জু* প্রচারিত করার পর। বন্ধের একই সময় কিছু টিভি প্রোভাইডারে, যেমন এলজি ইউপ্লাসের ইউ+ টিভি এবং এর কেবল বিভাগ এলজি হ্যালোভিশন, **দ্য কিডস** () নামের মিডিয়ালগের একটি নতুন শিশুতোষ টেলিভিশন চ্যানেল দিয়ে ডিজনি চ্যানেলকে প্রতিস্থাপন করে।

## অনুষ্ঠানসমূহ

## আরও দেখুন
*টুনিভার্স
*নিকেলোডিয়ন
*কার্টুন নেটওয়ার্ক

## তথ্যসূত্র

## বহিঃসংযোগ
* 

দক্ষিণ কোরিয়া
বিষয়শ্রেণী:শিশুতোষ টেলিভিশন নেটওয়ার্ক
বিষয়শ্রেণী:দক্ষিণ কোরিয়ার শিশুতোষ টেলিভিশন চ্যানেল
বিষয়শ্রেণী:কোরীয় ভাষার টেলিভিশন স্টেশন
বিষয়শ্রেণী:দক্ষিণ কোরিয়ার টেলিভিশন চ্যানেল
বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:২০২১-এ বিলুপ্ত টেলিভিশন চ্যানেল ও স্টেশন
বিষয়শ্রেণী:২০১১-এ দক্ষিণ কোরিয়ায় প্রতিষ্ঠিত